यहां यह जानना उचित होगा कि सुदृढ़ीकृत चावल या फोर्टीफाइड राइस है क्या और इसकी जरूरत क्यों पड़ी। सुदृढ़ीकृत अनाज ऐसे अनाज हैं जिनकी पोषकता को कृत्रिम तरीके से बढ़ाया जाता है। मसलन, साधारण चावल पर विटामिन और खनिज का छिड़काव करके उन्हें और पोषक बनाया जाता है। ऐसा करने की जरूरत इसलिए पड़ी क्योंकि समय-समय पर हुए तमाम शोधों में पाया गया कि बदलते समय के साथ हमारी खुराक में जरूरी पोषक तत्व नहीं रह गए हैं।